РЕПУБЛИКА СРБИЈА

НАРОДНА СКУПШТИНА

Одбор за здравље и породицу

01 Број: 06-2/41-14

16. мај 2014. године

Б е о г р а д

ЗАПИСНИК

 ПРВЕ СЕДНИЦЕ ОДБОРАЗА ЗДРАВЉЕ И ПОРОДИЦУ

 ОДРЖАНЕ 15. МАЈА 2014. ГОДИНЕ

Седница је почела у 15,00 часова.

Седници је, сагласно члану 25. став 2. Пословника Народне скупштине, председавала народни посланик Милена Ћорилић.

Седници су присуствовали чланови Одбора: др Бранислав Блажић, проф. др Нинослав Гирић, проф. др Милан Кнежевић, др Предраг Мијатовић, проф. др Милета Поскурица, мр. др Љубица Мрдаковић Тодоровић, др Весна Ракоњац, Елвира Ковач, проф. др Славица Ђукић Дејановић, др Милан Латковић, Олена Папуга и Љиљана Косорић.

Седници нису присуствовали чланови Одбора: др Александар Радојевић, др Радослав Јовић и Невена Стојановић, нити њихови заменици као и мр Јован Марковић.

Поред чланова Одбора седници су присуствовали народни посланици: др Дарко Лакетић и проф. др Душан Милисављевић.

Председавајућа је сагласно члану 80. став 1. Пословника Народне скупштине констатовала да су испуњени услови за рад и одлучивање, а затим је прешла на рад према одређеном

Д н е в н ом р е д у

 1. Избор председника Одбора;

 2. Избор заменика председника Одбора.

 Прва тачка дневног реда – **Избор председника Одбора**

 Народни посланик проф. др Нинослав Гирић предложио је проф. др Славицу Ђукић Дејановић за председника Одбора истакавши њену стручност као и богато искуство у раду законодавне и извршне власти, имајући у виду њену функцију председника Народне скупштине и министра здравља у Влади Републике Србије. Навео је и да је проф. др Славица Ђукић Дејановић била најмлађа жена доктор медицинских наука у Шумадији, да је редовни професор и шеф катедре за психијатрију, као и продекан за међународну сарадњу на Медицинском факултету у Крагујевцу, те аутор и коаутор преко 200 научних и стручних радова.

 Одбор је једногласно изабрао народног посланика проф. др Славицу Ђукић Дејановић за председника Одбора за здравље и породицу.

 Председник Одбора проф. др Славица Ђукић Дејановић захвалила је на указаном поверењу и изразила наду да ће Одбор заједничким радом свих чланова допринети доношењу најбољих законских решења у области којом се бави.

 Друга тачка дневног реда – **Избор заменика председника Одбора**

 Председник Одбора проф. др Славица Ђукић Дејановић предложила је народног посланика мр. др Љубицу Мрдаковић Тодоровић за заменика председника Одбора, представљајући њену успешну професионалну каријеру и њен предан рад у овом одбору у претходном сазиву.

 Одбор је једногласно изабрао народног посланика мр. др Љубицу Мрдаковић Тодоровић за заменика председника Одбора за здравље и породицу.

 Седница је завршена у 15, 15 часова.

 СЕКРЕТАР ПРЕДСЕДНИК

Божана Војиновић Проф. др Славица Ђукић Дејановић